Ազատություն ռադիոկայանի ֆեյսբուքյան ասուլիսի ընթացքում ՀՀ գյուղատնտեսության նախարարի պաշտոնակատար Գեղամ Գևորգյանը հայտնել է, որ այս տարի դրամական օժանդակություն է տրամադրվելու կարկտահարության վնասներից տուժած գյուղացիական տնտեսություններին, հատուցման չափն արդեն որոշված է, և կառավարության որոշումը կհրապարակվի այն ընդունվելուց հետո: Բնական աղետներից պաշտպանության համակարգ է մշակվում՝ ռիսկերի կանխարգելման նպատակով, ներդրվում է ապահովագրական համակարգ, որը վնասների փոխհատուցման հստակ մեխանիզմ կստեղծի: «Հաջորդ տարի մենք փորձնական ծրագիր ենք իրականացնելու՝ կոնկրետ մշակաբույսերի և 2 մարզերի տարածքներում»,- ընդգծել է Գեղամ Գևորգյանը: